CELEX: 32022R0083
Language: bg
Date: 2022-01-16 00:00:00
Title: Регламент за изпълнение (ЕС) 2022/83 на Комисията от 16 януари 2022 година относно класирането на някои стоки в Комбинираната номенклатура

21.1.2022   
               
               
                  BG
               
               
                  Официален вестник на Европейския съюз
               
               
                  L 14/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/83 НА КОМИСИЯТА
         от 16 януари 2022 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 януари 2022 година.
            
               
                  За Комисията
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделия, състоящи се от тръбовидни плетени ластични тъкани (синтетични влакна, комбинирани с каучукова нишка) под формата на пръстени с диаметър приблизително 4,5 cm и широчина приблизително 2 cm (когато не са навити).
                        Изделията са изплетени в тръбовидна форма и са изрязани с определена (предварително програмирана) широчина (2 cm).
                        Поради съдържащите се в еластичната тъкан каучукова нишка краищата на изделията се извиват, което придава на изделията формата на готови за употреба ленти за коса.
                        Вж. изображенията  (*1).
                     
                     
                        6117 80 10 
                     
                     
                        Класирането се определя от общи правила 1 и 6 за тълкуване на Комбинираната номенклатура, от раздел ХI, забележка 7, буква б) и забележка 10 и от текстовете на кодове по КН 6117 , 6117 80  и 6117 80 10 .
                        Изделията представляват завършени артикули чрез плетене на тръбовидна тъкан и нарязването ѝ с определена широчина, за да се получи готов за употреба ластичен пръстен (вж. забележка 7, буква б) към раздел XI).
                        Като се имат предвид характеристиките им на текстилни артикули, изделията трябва да се считат за конфекционирани допълнения за облеклата по същия начин като например конфекционираните шалове, ешарпи, мантили, вратовръзки и папийонки. Освен това съгласно забележка 10 към раздел ХI ластичните изделия, съставени от текстилни материали, комбинирани с каучукови нишки, се класират в посочения раздел.
                        Класирането в позиция 9615  се изключва, тъй като изделията от тази позиция обикновено са изработени от пластмаса, слонова кост, кост, рога, черупки от костенурки, метал и т.н. (вж. също Обяснителните бележки към Хармонизираната система за позиция 9615 , точка 3 и Обяснителните бележки към Комбинираната номенклатура за позиция 9615 ).
                        Следователно изделията трябва да бъдат класирани в код по КН 6117 80 10  като конфекционирани допълнения за облеклата, от трикотажни ластични или гумирани тъкани.
                     
                  
               
            
               (*1)  Изображенията са само за информация.